GUTNAIT TRU, Hia nau em nius long tok pisin,
ERADICATE COUNTERFEIT PRODUCTS
Memba blong Lae, JOHN ROSSO, i tokaut pinis olsem em i no laikim tru ol giaman samting i stap long ol stua bilong ol ausait bisnis long PNG.
Displa toktok blong em i bihainim singaut i kam long Komes na Indastri Minista, WERA MORI, long putim strongpla banis agensim kisim blong ol giaman bilum na klos i kam insait long kantri.
Ol displa giaman samting, em ol i save mekim long ol arapla kantri, na kisim kam salim long ol Saina stua long hia.
DISTRICT SUPPORTS INITIATIVE
Polis long Lae siti, nau i wok bung wantaim ol distrik wokmanmeri long daunim hevi bilong ol rot maket lain, na ol kain kain liklik pasin stil.
Bosman blong polis long Lae, ANTHONY WAGAMBIE JR, i tok polis bai stap strong long olgeta ples we ol manmeri i save bung, olsem ol maket.
MARKET PROJECT LOAN
Ol fama long ples nau bai gat sans long painim ol mobeta maket blong salim ol gaden kaikai blong ol.
Tete gavman i sainim tok wanbel wantaim Intanesinol Fan blong Agrikalsa Divelopmen, long opim planti moa maket long baim ol gaden kaikai.
Minista blong Agrikalsa na Laipstok, BENNY ALLEN, i tok displa projek em long halivim ol liklik fama, bai ol i ken painim gutpla sindaun.
EM TASOL NIUS LONG TOK PISIN, Goodnight tru.
tpi_Latn eng_Latn tpi_Latn tpi_Latn tpi_Latn eng_Latn tpi_Latn tpi_Latn eng_Latn tpi_Latn tpi_Latn tpi_Latn tpi_Latn